ผ่านมาเห็นว่าเปิดใหม่ เลยขอลองหน่อย 
ดูๆแล้วราคาไม่แพง เทียบกับคุณภาพเนื้อและผักแล้วถือว่าโอเคเลย ที่สำคัญคือ ไม่ใช่บุฟเฟ่ต์ ซึ่งดีอ่ะ ไม่ต้องกินเยอะเพราะอยากให้คุ้ม
เราสั่งชุดใหญ่มา มีหมูหลายแบบ สดดี เกี๊ยวกุ้งอร่อยมาก ตอนแรกกะว่าถ้าไม่อิ่มเด๋วสั่งเนื้อเพิ่ม ปรากฏว่า อิ่มจ่ะ เลยไม่ได้ลองเนื้อโพนยางคำเลย 
น้ำจิ้มของร้านนี้แปลกอ่ะ ไม่ใช่น้ำจิ้มชาบูแน่นอน รสชาติออกไปทางน้ำจิ้มสุกี้เอ็มเคผสมกับน้ำจิ้มบาร์บีคิวพลาซ่า อธิบายไม่ถูก แต่ก็อร่อยดี
ชุดผักที่นี่มีโหระพากับหอมเปลมาให้ด้วยอ่ะ แถมมีสิ่งที่ร้านอื่นไม่น่าจะมีคือ เส้นเล็ก... ใช่แล้ว เส้นเล็กแบบเส้นก๋วยเตี๋ยวอ่ะ ลวกกินก้อได้รสชาติแนวเฝอเวียดนามนิดนึง
ในเมนูไม่มีข้าวสวยนะ เลยลองสั่งดูเค้าบอกว่าวันนี้ไม่ได้หุง แสดงว่าบางวันก้อคงมีข้าว ต้องลองถามพนักงานดู